Lisa
kultuuriministri 14.10.2022. a määruse nr 17 
„Riigieelarvest etendusasutuste toetamise tingimused ja kord” juurde
(kultuuriministri 01.09.2026 määruse nr 14 sõnastuses)

Munitsipaal- ja eraetendusasutuse tegevustoetuse taotluste hindamismetoodika

1. Munitsipaal- ja eraetendusasutuse tegevustoetuse taotluste hindamiskriteeriumid

1.1. Rahvuskultuuri edendamine:
1.1.1. kunstiline tase;
1.1.2. loomingulised plaanid.
1.2. Valdkondlik mitmekesisus.
1.3. Piirkondlik kättesaadavus.
1.4. Loomingulise tegevusega seotud töö maht:
1.4.1. eelarve realistlikkus.

2. Kriteeriumide punktiskaalad ja kirjeldused
1.  KUNSTILINE TASE	
Hinnatakse etendusasutuse senist kunstilist taset, sealhulgas:
1) kunstilist ambitsiooni;
2) loomingulise teostuse järjepidevat taset;
3) suutlikkust tuua lavale kavandatud teosed ning tagada nende kõrge kunstiline teostus;
4) repertuaari ajakohasust ja sobivust sihtrühmaga;
5) valmidust võtta loomingulisi riske ning rakendada uuenduslikke, eksperimentaalseid või tavapärasest erinevaid vorme ja teemakäsitlusi.	

2	6	10	14	18	22	26	30	
Kolme taotlemisele eelneva majandusaasta etendustegevuse kunstiline tase on madal.	Kolme taotlemisele eelneva majandusaasta etendustegevuse kunstiline tase on keskmisest madalam.	Kolme taotlemisele eelneva majandusaasta etendustegevuse kunstiline tase on keskmisest kõrgem. 	Kolme taotlemisele eelneva majandusaasta etendustegevuse kunstiline tase on kõrge. 	
2.  LOOMINGULISED PLAANID 	
Hinnatakse etendusasutuse kavandatud etendustegevuse kunstilist huvitavust, läbimõeldust, teostatavust, sealhulgas:
1) kavandatud etendustegevuse ideede originaalsust ja kunstilist isikupära;
2) kavandatud etendustegevuse esteetilist läbimõeldust ja terviklikkust, sealhulgas vormi, väljendusvahendite ja teemavalikute põhjendatust;
3) kavandatud etendustegevuse mahu ja ajakava realistlikkust;
4) kavandatud ambitsiooni ja loomingulise riski vastavust etendusasutuse senisele võimekusele ja arenguloogikale;
5) teadlikkust loomingulistest riskidest ning nende juhtimisest.	
1	4	7	10	13	16	19	20	
Toetuse kavandatava kasutusaasta loomingulised plaanid ei ole kunstiliselt huvitavad ja läbimõeldud ning   taotleja võimekus neid teostada on ebatõenäoline.	Toetuse kavandatava kasutusaasta loomingulised plaanid on kunstiliselt keskmisest vähem huvitavad ja läbimõeldud  ning taotleja võimekus neid teostada on pigem ebatõenäoline.	Toetuse kavandatava kasutusaasta loomingulised plaanid on kunstiliselt keskmisest huvitavamad ja läbimõeldud  ning taotleja võimekus neid teostada on pigem tõenäoline. 	Toetuse kavandatava kasutusaasta loomingulised plaanid on kunstiliselt huvitavad ja läbimõeldud ning taotleja võimekus neid teostada on väga hea. 	
3.  VALDKONDLIK MITMEKESISUS	
Hinnatakse etendusasutuse panust valdkonna mitmekesisusse, sealhulgas seda, kas: 
1) etendusasutus täidab valdkonnas eristatavat kunstilist rolli ning rikastab seda või
2) etendusasutus loob uusi koostöövorme või pakub töö- ja loomevõimalusi  loome- ja tugipersonalile või 
3) etendusasutus pakub ligipääsu oma taristule või produktsioonivõimalustele või
4) etendusasutus panustab ligipääsetavuse ja kättesaadavuse tagamisse erinevatele sihtrühmadele, sealhulgas lastele, eakatele, erivajadustega inimestele, lapsevanematele, ajutise tegevuspiiranguga inimestele ning erineva keele- ja kultuuritaustaga inimestele või
5) etendusasutuse rahvusvaheline tegevus, sealhulgas  väljapoole suunatud ja Eestisse suunatud koostöö, toetab valdkonna arengut või 
6) etendusasutuse lisategevused mõjutavad valdkonna arengut või
7) etendusasutuse roll ning tegevuse suunitlus on selge ning mõjutab Eesti etenduskunstide valdkonda.	
2	5	8	11	14	17	21	25	
Etendusasutuse kolme taotlemisele eelneva majandusaasta tegevuse panus valdkonna mitmekesisusse on väike.	Etendusasutuse kolme taotlemisele eelneva majandusaasta tegevuse panus valdkonna mitmekesisusse on keskmisest väiksem.	Etendusasutuse kolme taotlemisele eelneva majandusaasta tegevuse panus valdkonna mitmekesisusse on keskmisest suurem.	Etendusasutuse kolme taotlemisele eelneva majandusaasta tegevusega on panustatud oluliselt valdkonna mitmekesisusse.	
4. PIIRKONDLIK KÄTTESAADAVUS	
Hinnatakse etendusasutuse senise etendustegevuse kättesaadavust väljaspool Tallinna, Tartut, Viljandit, Pärnut, Rakveret ja Kuressaaret ning külalisetenduste andmise sagedust ja kättesaadavust maakondades.	
1	3	5	7	9	11	13	15	
Kolme taotlemisele eelneva majandusaasta jooksul on antud etendusi ainult Harju maakonnas ja Tallinnas või Tartu maakonnas ja Tartus.	Kolme taotlemisele eelneva majandusaasta jooksul on etendusi antud vähemalt kahes, kuid vähem kui viies maakonnas.	Kolme taotlemisele eelneva majandusaasta jooksul on etendusi antud vähemalt viies maakonnas	Kolme taotlemisele eelneva majandusaasta jooksul on antud vähemalt kümme etendust, mis on toimunud viies erinevas maakonnas.	Etendusasutusel on statsionaarne etenduspaik Pärnus, Kuressaares, Viljandis või Rakveres või kolme taotlemisele eelneva majandusaasta jooksul on antud vähemalt 15 etendust, mis on toimunud vähemalt viies erinevas maakonnas.	Etendusasutusel on statsionaarne etenduspaik Pärnus, Kuressaares, Viljandis või Rakveres ja kolme taotlemisele eelneva majandusaasta jooksul on antud etendusi kahes kuni neljas erinevas maakonnas või  kolme taotlemisele eelneva majandusaasta jooksul on antud vähemalt 20 etendust, mis on toimunud vähemalt viies erinevas maakonnas.	Etendusasutusel on statsionaarne etenduspaik Pärnus, Kuressaares, Viljandis või Rakveres ja kolme taotlemisele eelneva majandusaasta jooksul on antud etendusi viies või rohkemas maakonnas või kolme taotlemisele eelneva majandusaasta jooksul on antud vähemalt 20 etendust, mis on toimunud vähemalt kaheksas erinevas maakonnas.	Etendusasutusel on statsionaarne etenduspaik väljaspool Tallinna, Tartut, Pärnut, Kuressaaret, Viljandit või Rakveret või kolme taotlemisele eelneva majandusaasta jooksul on antud vähemalt 30 etendust, mis on toimunud vähemalt kümnes erinevas maakonnas.	
5. EELARVE REALISTLIKKUS	
Hinnatakse taotleja kavandatud loomingulise tegevusega seotud töömahu ja eelarve omavahelist vastavust ja kulutõhusust ning kooskõla kavandatud tegevustega, sealhulgas seda, kas:
1) kavandatud  kulud ja tulud vastavad tegevus- ja töömahule;
2) eelarve koostamisel  on arvestatud etendusasutuse toimemudeli  ja turuolukorraga, sealhulgas kultuuritöötaja miinimumpalgaga; 
3) eelarve on selge, läbipaistev ning selle juurde on  lisatud vajalikud selgitused;
4) publiku hulga ja piletimüügi prognoos on realistlik;
5) omafinantseeringu osakaal ning lisarahastuse allikad on realistlikud. 	
2	4	5	6	7	8	9	10	
Toetuse kavandatava kasutusaasta eelarve ei ole selge ja läbipaistev ning tegevusteks planeeritud kulud ei ole põhjendatud. Eelarves välja toodud kulud ei ole realistlikud, toetuse kasutamine pole kuluefektiivne ega mõistlik. Publiku hulk ja piletimüügi prognoos ei ole realistlik. Ei ole planeeritud piisavalt omafinantseeringu ja lisarahastuse allikaid.	Toetuse kavandatava kasutusaasta eelarve on selge, kuid tegevusteks planeeritud kulud ei ole nende elluviimiseks optimaalsed ja on planeeritud uusalavastuste, etenduste ja esitajate arvust lähtuvalt põhjendamata. Publiku hulk ja piletimüügi prognoos on osaliselt ebarealistlik. On planeeritud vähesel määral omafinantseeringu ja lisarahastuse allikad.	Toetuse kavandatava kasutusaasta eelarve on selge, kuid tegevusteks planeeritud kulud ei ole nende elluviimiseks optimaalsed ja on planeeritud uusalavastuste, etenduste ja esitajate arvust lähtuvalt osaliselt põhjendamata. Publiku hulk ja piletimüügi prognoos ei ole täis mahus realistlik. On planeeritud piisavalt omafinantseeringu ja lisarahastuse allikad.	Toetuse kavandatava kasutusaasta eelarve on selge, põhjalik ja kuluefektiivne. Kuluartiklid on taotlusega planeeritud uuslavastuste, etenduste ja esitajate arvust lähtuvalt põhjendatud ja mõistlikud. Publiku hulk ja piletimüügi prognoos on realistlik. On planeeritud piisavad omafinantseeringu ja lisarahastuse allikad.	

3. Taotluste hindamise kord
3.1. Meetme tingimustele vastavaks tunnistatud taotlusi hindab käesoleva määruse § 11 lõikes 4 nimetatud komisjon (valdkondlikud asjatundjad ja Kultuuriministeeriumi töötajad) käesolevas hindamismetoodikas kirjeldatud viie kriteeriumi lõikes punktide alusel.
3.2. Taotluse hindamisel võetakse arvesse nii taotluses sisalduv, kui taotlejalt täiendavalt saadud lisainformatsioon, samuti muud ekspertidele, Kultuuriministeeriumi töötajatele ja hindamiskomisjoni liikmetele teadaolevad hindamist mõjutavad tõendatud asjaolud.
3.3. Komisjoni liikmete individuaalsete hinnangute põhjal arvutatakse välja iga kriteeriumi keskmine punktide arv. 
3.4. Kui mõne komisjoni liikme punktid erinevad kriteeriumi keskmisest punktide arvust lubatud hälbest rohkem, jäetakse vastavalt kõige kõrgem, kõige madalam või mõlemad punktid arvestusest välja ning uus keskmine punktide arv arvutatakse arvesse minevate punktide alusel.
3.4.1. Dünaamiline lubatud hälve (vastavalt kriteeriumi kaalule)
Kriteerium	Maksimaalne punktisumma	Lubatud hälve (20%) +/-	
1. Kunstiline tase	30	6	
2. Loomingulised plaanid	20	4	
3. Valdkondlik mitmekesisus	25	5	
4. Piirkondlik kättesaadavus	15	3	
5. Eelarve realistlikkus	10	2	

3.5. Maksimaalne koondsummana saadav punktide arv on 100. 
3.6. Taotlejale määratav toetuse summa saadakse, kui komisjoni antud hindepunktid taotluse kohta tõstetakse kolmandasse astmesse (³) ning korrutatakse taotleja taotletud toetuse summaga. Saadud tulemus jagatakse kõigi lävendi ületanud taotluste hindepunktidega (kolmandasse astmesse tõstetuna) ning taotletud toetuse summade korrutiste summaga. Saadud jagatis korrutatakse taotlusvooru eelarve kogumahuga.
3.7. Munitsipaal- ja eraetendusasutustest moodustatakse paremusjärjestused kahes eraldi taotlejarühmas.